การเจอคนที่ใช่ การแสดงออกว่าคุณชอบ การทำตัวให้ดูดีและรู้สึกดีที่สุด การชวนเขาไปเที่ยว
มีหนุ่มโสดที่น่ารักในชั้นเรียนของคุณหรือไม่? ลงมือและเริ่มคุยกับพวกเขาเพื่อดูว่าคุณเข้ากันได้หรือไม่ ถ้าโต๊ะของเขาอยู่ใกล้คุณก็ยิ่งง่ายขึ้นแต่คุณสามารถคุยกับเขาก่อนหรือหลังคาบเรียนได้เช่นกัน  การเริ่มคุยอาจจะเป็นเรื่องที่น่ากลัวแต่สิ่งที่คุณต้องทำคือออกความเห็นเกี่ยวกับบางอย่างที่เกี่ยวกับห้องเรียน ถ้าห้องเรียนของคุณหนาวมาก คุณสามารถพูดว่า “เธอหนาวหรือเปล่า? ห้องนี้หนาวเหมือนขั้วโลกเหนือเลย”  คุณยังสามารถขอความช่วยเหลือ ลองถามว่า “ขอยืมดินสอหน่อยได้ไหม?” หรือ “เธอจดการบ้านทันหรือเปล่า?” วิธีที่ดีในการเจอคนที่น่าจะเป็นแฟนของคุณคือพาตัวเองออกไป ไปงานปาร์ตี้ของเพื่อนในชั้นเรียนและเข้าร่วมงานโรงเรียนต่างๆ เช่น การแข่งขันฟุตบอลและงานแรลลี่ ยิ่งคุณเจอหนุ่มๆ มากเท่าไหร่ คุณก็น่าจะเจอคนที่ใช่มากขึ้นเท่านั้น  ในการทำให้งานสังคมเป็นประโยชน์สำหรับคุณมากที่สุด คุณก็ไม่ควรอยู่แต่ในกลุ่มเพื่อนตลอดเวลา ถ้าคุณเจอคนที่ชอบ คุณสามารถเริ่มคุยกับเขาได้ด้วยการออกความเห็นเกี่ยวกับสิ่งที่อยู่รอบตัว  เช่น คุณสามารถพูดว่า “ฉันชอบเพลงนี้มาก เธอรู้จักมันหรือเปล่า?” ถ้าเขาเป็นแฟนของวงนี้เช่นกัน คุณก็จะมีบางอย่างที่เหมือนกันแล้ว เพื่อนของคุณอาจจะรู้จักหนุ่มโสดน่ารัก ฉะนั้นขอให้เพื่อนแนะนำหนุ่มโสดให้คุณ การมีเพื่อนร่วมกันกับหนุ่มคนนั้นจะยิ่งทำให้คุณทั้งสองมีเรื่องให้คุยมากขึ้น ยิ่งไปกว่านั้น ถ้าเพื่อนของคุณยอมรับเขา เขาก็น่าจะเป็นคนดี คุณสามารถพูดว่า “ฉันว่าฉันอยากมีแฟน เธอรู้จักหนุ่มน่ารักให้ฉันเจอบ้างไหม?” วิธีที่ดีในการเจอหนุ่มที่มีแนวคิดคล้ายคุณคือการเข้าร่วมชมรมหรือทำกิจกรรมที่น่าสนใจ การมีความชอบร่วมกันจะช่วยให้คุณเข้ากันได้มากขึ้น  ถ้าคุณเป็นนักกีฬา คุณสามารถเข้าร่วมทีมกีฬา เช่น ทีมว่ายน้ำหรือวิ่งแข่ง คุณยังสามารถอวดความสามารถด้านกีฬาในขณะที่เจอหนุ่มที่มีความชอบด้านกีฬาเหมือนกัน บางทีคุณอาจจะชอบช่วยเหลือผู้อื่น เข้าร่วมหน่วยงานอาสาสมัครที่โรงเรียนเพื่อเจอหนุ่มผู้อ่อนหวานที่ชอบทำสิ่งเดียวกัน เมื่อคุณเจอคนที่ชอบแล้ว คุณต้องแสดงให้เขาเห็นว่าคุณรู้สึกอย่างไร เริ่มด้วยการพูดทักทายและยิ้มให้เขาเมื่อเจอเขา แสดงให้เขาเห็นว่าคุณดีใจที่ได้เจอเขามากแค่ไหน ถ้าคุณมีเวลาก็สามารถคุยกับคนที่คุณชอบและถามคำถามเพื่อทำความรู้จักเขาให้ดีขึ้น ลองถามคำถามปลายเปิดซึ่งเป็นคำถามที่ไม่สามารถตอบได้ด้วยคำว่าใช่หรือไม่ใช่. คำถามปลายเปิดได้แก่ “แล้วทำไมเธอถึงชอบ Star Wars?” คุณอาจจะต้องนั่งตลอดเวลาที่โรงเรียน เพราะฉะนั้นทำไมไม่ใช้โอกาสนี้ด้วยการนั่งข้างเขาล่ะ? นั่งข้างเขาตอนพักกลางวัน บนรถโรงเรียน ในชั้นเรียน หรือที่การแข่งขันฟุตบอล แน่นอนว่าคุณไม่ควรนั่งข้างเขาตลอดเวลาเพราะคุณอาจจะทำให้เขากลัว อย่างไรก็ตาม การนั่งข้างเขาบ่อยๆ จะทำให้เขารับรู้ได้ คุณยังสามารถจองที่นั่งไว้ให้เขาถ้าคุณรู้สึกกล้าเป็นพิเศษ การจีบอาจจะเป็นสิ่งที่น่าสนแต่มันเป็นเรื่องที่เรียบง่าย วิธีที่ดีในการเริ่มคือการสัมผัสเขาเบาๆ ที่แขนเมื่อคุณคุยกัน คุณยังสามารถสบตา ยิ้ม และหยอกล้อเขา  พูดเรื่องตลกเช่น “ว้าว เธอเล่นฟุตบอลเก่งจัง เก่งพอๆ กับน้องสาวของฉันเลย”  คุณต้องหยอกล้ออย่างไม่เครียด ถ้าดูเหมือนว่าคุณกำลังทำร้ายความรู้สึกของเขาก็ควรหยุด กดไลค์รูปของเขาใน Instagram แท็กเขาในโพสต์ที่ตลก และลงรูปของคุณใน Snapchat การทำให้พอดีคือกุญแจสำคัญ การกดไลค์โพสต์ของเขาจากหลายเดือนก่อนและส่งรูปให้เขาใน Snapchat ตลอดเวลาอาจจะทำให้คุณดูน่ากลัวได้ คุณไม่ควรคุยกับคนที่ชอบตลอดเวลาเพราะคุณอาจจะดูติดเขาจนเกินไป แทนที่จะทำแบบนั้น คุณควรส่งข้อความหาเขาวันเว้นวันเพื่อพูดถึงเรื่องที่ตลกที่เกิดขึ้นที่โรงเรียนหรืออวยพรให้เขาโชคดีในการแข่งเบสบอล  อย่าทำตัวให้ดูอยากจนเกินไปเมื่อตอบข้อความของเขา เล่นตัวด้วยการรอสักพักก่อนที่จะตอบข้อความของเขา คุณต้องส่งข้อความหากันพอๆ กัน ถ้าคุณมักจะเป็นคนที่ต้องเริ่มบทสนทนา นั่นอาจจะเป็นสัญญาณที่ไม่ดี เมื่อคุณและคนที่คุณชอบเป็นเพื่อนกันแล้วก็ให้เสนอที่จะช่วยเขา บางทีเขาอาจจะต้องการรถรับส่งไปงานละครเวทีของโรงเรียนและมีที่ว่างเหลือในรถของแม่ของคุณพอดี ถ้าเขาลืมเอาอาหารกลางวันไปโรงเรียน คุณก็สามารถให้โยเกิร์ตของคุณกับเขา โดยทั่วไป คุณควรพยายามเป็นเพื่อนที่ดี การทำให้ตัวเองดูดีและสะอาดจะทำให้คุณดูน่าดึงดูดมากขึ้น อาบน้ำและใช้ผลิตภัณฑ์ระงับกลิ่นกายทุกวันเพื่อทำให้ร่างกายมีกลิ่นหอมสดชื่น ล้างหน้าและแปรงฟันวันละ 2 ครั้ง คุณสามารถโกนขนบริเวณขาหรือรักแร้แต่คุณต้องได้รับอนุญาตจากพ่อแม่ก่อน อย่าแต่งหน้าจัดเกินไปเพียงแค่ให้คุณรู้สึกสบายใจ การแต่งหน้าที่ดูดีสำหรับนักเรียนชั้นมัธยมศึกษาตอนต้นได้แก่:  ปัดมาสคาร่าเล็กน้อยวิธีนี้จะทำให้ขนตาของคุณยาวขึ้นและหนุ่มๆ จะสังเกตเห็นคุณได้ง่ายขึ้น ลองใช้คอนซีลเลอร์ถ้าคุณมีขอบตาคล้ำหรือมีสิว ทาลิปกลอสหรือลิปสติกสีอ่อน อย่าทาลิปสติกสีแดงเข้มเพราะมันจะทำให้คุณดูเป็นผู้ใหญ่จนเกินไป คุณสามารถใช้โลชั่นที่มีกลิ่นหอมหรือน้ำหอมแต่อย่าใช้มากเกินไป อย่างไรก็ตาม คุณไม่จำเป็นต้องแต่งหน้าถ้าคุณต้องการแบบนั้น สวมเสื้อผ้าที่ทำให้คุณรู้สึกสวยและมั่นใจ สำหรับบางคนก็อาจจะเป็นกางเกงยีนส์ธรรมดาและเสื้อยืดแต่สำหรับบางคนอาจจะเป็นชุดเดรสระบาย ยิ่งคุณมีความมั่นใจและพลังงานบวกมากเท่าไหร่ คุณก็จะดึงดูดผู้คนมากขึ้นเท่านั้น อย่าลืมทำให้เสื้อผ้าสะอาดและเรียบร้อย เสื้อผ้าที่ยับและรอยกาแฟหกไม่ใช่สิ่งที่น่ารัก ใช่ การมีแฟนเป็นเรื่องที่ดีแต่คุณไม่ควรต้องมีแฟนเพื่อให้รู้สึกดีกับตัวเอง จำไว้ว่าคุณเป็นคนที่ยอดเยี่ยมในแบบที่คุณเป็น น้อมรับลักษณะนิสัยที่ไม่เหมือนใคร ความสนใจที่แหวกแนว และร่างกายของคุณ คุณต้องรู้สึกสบายใจกับตัวเองก่อนที่จะจดจ่อกับคนอื่น คุณอาจจะรู้สึกกังวลเกี่ยวกับรูปร่างหน้าตาหรือหวังว่าคุณจะดูสวยหรือผอมกว่านี้ อย่างไรก็ตาม จำไว้ว่าคุณค่าและลักษณะนิสัยของคุณสำคัญมากกว่ารูปร่างหน้าตา อันที่จริงแล้ว ความมั่นใจสำคัญมากกว่ารูปร่างหน้าตาในการดึงดูดผู้ชาย! การชวนใครบางคนไปเที่ยวตามลำพังอาจจะเป็นเรื่องที่น่ากลัว เพราะฉะนั้นเริ่มด้วยการชวนเขาไปเที่ยวเป็นกลุ่ม มันจะทำให้ทุกอย่างเป็นกันเองในขณะที่คุณสองคนมีเวลาเพื่อสานสัมพันธ์ ยิ่งไปกว่านั้น ถ้าเพื่อนของคุณอยู่ด้วย พวกเขาสามารถให้เคล็ดลับและกำลังใจกับคุณได้ ชวนเพื่อนของคุณและเพื่อนของเขามารวมตัวกันที่สระว่ายน้ำ ลานโบว์ลิ่ง หรือไปเที่ยวสวนสนุก เมื่อคุณได้ไปเที่ยวเป็นกลุ่ม 2-3 ครั้งแล้ว คุณอาจจะต้องการไปเที่ยวกันตามลำพัง พ่อแม่ของคุณอาจจะไม่อนุญาตให้คุณไปดูหนังตามลำพังแต่คุณสามารถชวนเขาไปเดินเล่นตอนพักกลางวันหรือชวนเขามาที่บ้านเพื่อเล่นเกมของครอบครัว  คุณสามารถพูดว่า “เธออยากมาที่บ้านของฉันคืนนี้ไหม? พ่อแม่ของฉันจะเล่นเกมคืนนี้และมันจะสนุกมาก” คุณต้องขออนุญาตพ่อแม่ก่อนที่จะวางแผนกิจกรรมกับคนที่คุณชอบที่นอกเหนือจากเรื่องเรียน ถ้าคุณคิดว่าเขาชอบคุณและคุณอยากเริ่มความสัมพันธ์ก็ควรซื่อสัตย์กับความรู้สึกของตัวเอง ไม่ว่าคุณคิดว่าคุณทำตัวชัดเจนขนาดไหนแต่คนที่คุณชอบอาจจะไม่สามารถอ่านความคิดของคุณได้ คุณไม่จำเป็นต้องสารภาพรักกับเขาแต่คุณสามารถบอกเขาว่าคุณอยากที่จะเป็นมากกว่าเพื่อน  คุณสามารถพูดว่า “ฉันชอบเธอมากและอยากทำความรู้จักเธอให้มากขึ้น” ลองทำสิ่งนี้เมื่ออยู่ตามลำพังเพื่อให้คุณทั้งสองสื่อสารกันอย่างซื่อสัตย์และเปิดใจได้ง่ายขึ้น บางครั้งมันก็ยังไม่ถึงเวลาสำหรับความสัมพันธ์และคุณไม่ควรโทษตัวเอง ถ้าเขาหลบหน้าคุณ ดูเบื่อหน่ายเมื่อคุณอยู่ด้วยกัน ปฏิเสธเมื่อคุณชวนไปเที่ยว หรือดูชอบผู้หญิงคนอื่นมากกว่า เขาก็อาจจะไม่ใช่คนที่ใช่สำหรับคุณ การปฏิเสธอาจจะเจ็บปวดแต่ยังมีหนุ่มๆ อีกมากมาย ปล่อยให้ตัวเองรู้สึกเสียใจสักพักจากนั้นจึงลืมเรื่องนี้และพบเจอหนุ่มคนใหม่ที่ชอบคุณในแบบที่คุณเป็น
คุยกับหนุ่มโสดในชั้นเรียน. ไปงานปาร์ตี้หรืองานสังคมอื่นๆ. ขอเพื่อนให้ช่วยแนะนำหนุ่มให้คุณ. เข้าร่วมชมรมหรือทำกิจกรรมที่คุณสนใจ. พูดทักทายเมื่อคุณเดินผ่านเขาในโถงทางเดิน. ถามคำถาม. นั่งข้างเขา. จีบเล่นกับเขา. ใช้สื่อโซเชียลเพื่อจีบ. ใช้ข้อความที่ตลกและเป็นกันเอง. ช่วยเหลือเขาเมื่อเขาต้องการ. รักษาสุขลักษณะที่ดี. แต่งหน้าเล็กน้อยถ้าต้องการ. สวมเสื้อผ้าที่ทำให้คุณรู้สึกดีกับตัวเอง. มั่นใจในตัวเอง. อย่าเสียเวลากังวลเรื่องรูปร่างของตัวเองมากเกินไป. ชวนเขาไปเที่ยวเป็นกลุ่ม. ชวนเขาไปเที่ยวกันตามลำพัง. เปิดเผยความรู้สึกของคุณ. เดินหน้าต่อไปในชีวิตถ้าเขาไม่ชอบคุณ.
https://www.wikihow.com/Get-a-Boyfriend-in-Middle-School https://www.wikihow.com/Get-a-Boyfriend-in-Middle-School https://www.wikihow.com/Get-a-Boyfriend-in-Middle-School https://www.wikihow.com/Get-a-Boyfriend-in-Middle-School
Meeting the Right Guy Showing You’re Interested Looking and Feeling Your Best Asking Him to Hang Out